
PARLAMENTUL ROMÂNIEI
CAMERA DEPUTAŢILOR
Comisia pentru politică                economică, reformă şi privatizare

Bucureşti, 

Nr. XVIII/I/266/19.04.2001





C ă t r e,





 BIROUL PERMANENT AL





 CAMEREI DEPUTAŢILOR



Vă înaintăm, alăturat, RAPORTUL asupra propunerii legislative de abilitare a unor ministere şi instituţii publice în procesul de privatizare, trimis Comisiei, pentru examinare în fond, cu adresa nr. 79/12.03.2001.



La întocmirea Raportului, Comisia a avut în vedere avizul Consiliului Legislativ precum şi avizul primit de la  Comisia pentru administraţie publică, amenajarea teritoriului   şi echilibru ecologic.
PREŞEDINTE,

Dan Radu Ruşanu

-

R  A  P  O  R  T

asupra propunerii legislative de abilitare a unor ministere

 şi instituţii publice în procesul de privatizare,
lege ordinară


In urma analizării propunerii legislative de abilitare a unor ministere  şi instituţii publice în procesul de privatizare, în şedinţa din 11 aprilie 2001 , trimisă cu adresa nr. 79 din 12 martie 2001, Comisia pentru politică economică, reformă şi privatizare a hotărât că aceasta nu poate fi acceptată şi propune Plenului respingerea pentru următoarele motive:

- prevederile Ordonanţei de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare sunt acoperitoare pentru definirea şi calificarea instituţiilor implicate, atât a ministerelor de resort cât şi a celorlalte autorităţi cu atribuţii în acest proces;

- abilitarea ca instituţii publice implicate a ministerelor menţionate în propunerea legislativă a fost deja prevăzută prin acte normative în vigoare;



- prin nominalizarea ca instituţii publice implicate numai a ministerelor menţionate, se elimină societăţile  comerciale al căror capital social a fost transferat pentru privatizare, potrivit Ordonanţei Guvernului nr. 11/1996 privind executarea creanţelor bugetare, Ministerului Finanţelor Publice precum şi societăţile comerciale aflate sub autoritatea Ministerului Culturii şi Cultelor sau a Ministerului Comunicaţiilor şi Tehnologiei;


- o nouă intervenţie a legiuitorului, pe acelaşi segment de reglementare, nu este de natură a asigura simplificarea legislaţiei în materie ci, din contră, ar genera întârzieri determinate de necesitatea emiterii unor acte normative subsecvente.      
PREŞEDINTE,

        Dan Radu Ruşanu




          SECRETAR,





 Lucia Cornelia Lepădatu

 










      Experţi parlamentari:










         Ştefan Condeescu










         Doina Leonte







  

    Alina Hodivoianu

